Likumprojekts

**Grozījumi likumā "Par Latvijas valsts ģerboni"**

Izdarīt likumā "Par Latvijas valsts ģerboni" (Latvijas Republikas Saeimas un Ministru Kabineta Ziņotājs, 1998, 7. nr.; 2002, 23. nr.; 2003, 8. nr.; 2006, 15. nr.; Latvijas Vēstnesis, 2012, 104. nr.; 2013, 119. nr.) šādus grozījumus:

1. Papildināt 5. panta pirmās daļas 8. punktu pēc vārdiem "Centrālā zemes komisija" ar vārdiem "Fiskālās disciplīnas padome".

2.  8.2pantā:

papildināt pirmo daļu ar 3. un 4. punktu šādā redakcijā:

"3) gadījumu, ja Ministru kabinets noteicis lietot citu ģerboni, kas nav valsts ģerbonis, zīmi, emblēmu vai logo valstiski nozīmīgos pasākumos un valsts starptautiskās atpazīstamības veicināšanai;

4) elektronisko un tiražēto ģeotelpisko informāciju, kā arī ģeotelpiskās informācijas apriti.";

aizstāt otrajā daļā skaitļus un vārdus "1. un 2. punktā" ar skaitļiem un vārdiem "1., 2. un 3. punktā";

papildināt otro daļu ar otro teikumu šādā redakcijā:

"Valsts ģerboni vienlaikus ar citu ģerboni, zīmi, emblēmu vai logo var lietot arī tad, ja nepieciešams atspoguļot vairāku atsevišķu institūciju un personu dalību noteiktu kopīgu darbību veikšanā (piemēram, diploms, kopīgas pozīcijas paušana kādā jautājumā, prezentācija)."

Likums stājas spēkā nākamajā dienā pēc tā izsludināšanas.

Ārlietu ministrs

Edgars Rinkēvičs